Jan de Bont

Jan de Bont, naixito d'Eindhoven (Brabant Septentrional, Países Baixos) o 22 d'octubre de 1943, ye un destacato director cinematografico, director de fotografía y productor cinematografico neerlandés, activo en o cine neerlandés y dimpués en o cine internacional dende meyatos d'os anyos 1960.

Inició a suya carrera cinematografica como director de fotografía, destacando-ne en ista faceta artistica a suya participación en bellas cintas como Turks fruit (1973, Paul Verhoeven), Cujo (1983, Lewis Teague), Flesh and Blood (1985, Paul Verhoeven), Die Hard (1988, John McTiernan), Black Rain (1989, Ridley Scott), The Hunt for Red October (1990, John McTiernan), Lethal Weapon 3 (1992, Richard Donner), u Basic Instinct (1992, Paul Verhoeven).

D'entre a suya filmografía como director cinematografico, se puet destacar bellas cintas como Speed (1994, con Keanu Reeves, Dennis Hopper, Sandra Bullock, Joe Morton y Jeff Daniels), Twister (1996, con Helen Hunt, Bill Paxton, Jami Gerz y Cary Elwes), The Haunting (1999, con Liam Neeson, Catherine Zeta-Jones, Owen Wilson y Lili Taylor), u Lara Croft Tomb Raider: The Cradle of Life (2003, con Angelina Jolie, Gerard Butler, Ciarán Hinds, Chris Barrie, Noah Taylor, Til Schweiger, Djimon Hounsou y Simon Yam).

Respective d'as suyas produccions, en destaca Minority Report (2002, con Tom Cruise, Colin Farrell, Samantha Morton y Max von Sydow).

 Vinclos externos 
  Jan de Bont en IMDb.

Categoría:Directors cinematograficos d'os Países Baixos
Categoría:Directors de fotografía d'os Países Baixos
Categoría:Naixius d'o Brabant Septentrional
Categoría:Productors cinematograficos d'os Países Baixos
Categoría:1943 (naixencias)